**Mai spune-mi o dată…**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mai spune-mi o dată

cum se dezleagă pustiul

când sângeră lumina sub pleoape

cu tâmpla lipită de noapte

mai spune-mi o dată

cum încolţeşte luna clocotul înserării

când sufletul intimidat de ani

c-un dor intrigant se leagă

mai spune-mi o dată

cum se transformă apusul

când zorii îţi tulbură simţirea

c-un cuvânt rostit la tinereţe

mai spune-mi o dată

cum încifrezi ascunsul

când jocul ielelor te poartă

c-un sâmbure de iubire hoinar printre aştrii

tu fiu de lut şi cer

sclav şi stăpân peste cuvinte

şlefuieşti un colţ de veşnicie de la A la Z

lângă o icoană şi-o întrebare

să te reconstruieşti

vis şi prădător de vise